Miqrasiya üzrə görüş - XİN\n22:50 13.11.2020 43\nRedaktor.az xəbər verir ki, Azərbaycan Xarici İşlər Nazirliyindən verilən məlumata görə, görüşün məqsədi Qlobal Paktın UNECE regionunda icrasına nəzarəti təmin etməkdən ibarət olub. İki günlük tədbir çərçivəsində Qlobal Paktın icrasında əldə edilmiş tərəqqi nəzərdən keçirilib, müsbət təcrübələr barədə məlumatlar bölüşülüb, icraat üçün maneələr və onların aradan qaldırılması yolları ətrafında fikir mübadiləsi aparılıb.\nTədbirdə həmçinin Azərbaycan Respublikası Xarici İşlər nazirinin müavini Fariz Rzayev çıxış edib. Çıxış zamanı Qlobal Paktın icrasında ölkəmiz tərəfindən əldə edilmiş tərəqqi barədə məlumat verilib. Miqrasiya və miqrantlar üçün ağır nəticələr doğurmuş COVID-19 infeksiyasının yayılmasının qarşısını almaq məqsədilə Azərbaycan Respublikasının Prezidenti İlham Əliyev tərəfindən irəli sürülmüş əhəmiyyətli beynəlxalq təşəbbüslər diqqətə çatdırılıb.\nMiqrasiya sahəsində götürülmüş birgə öhdəliklərin icrası üçün bütün ölkələrin həmrəyliyinə ehtiyac olduğuna diqqət çəkilərək, Ermənistanın siyasi məqsədlər naminə qeyri-qanuni miqrasiyanı illər boyu təşviq etməsinin məyusedici olduğuqeyd edilib, bu ölkənin qanunsuz fəaliyyətləri barədə ətraflı məlumat verilib. Çıxışın sonunda Ermənistanın təxribatlarına cavab olaraq görülmüş tədbirlər nəticəsində onun atəşkəsi qəbul etməyə və qoşunlarını işğal etdiyi Azərbaycan ərazilərindən çıxarmağa məcbur olduğu, bununla da məcburi köçkün soydaşlarımızın öz doğma torpaqlarına qayıtmaları üçün imkan yarandığı diqqətə çatdırılıb.\nYaşayış yerini tərk edən aktiv COVİD-19 daşıyıcıları barədə cinayət işi başlanıb - VİDEO - FOTO\n"Laçında da hər şey planlaşdırıldığı kimi başa çatacaq" - Polkovnik\nTaksi sürücüsü bıçaqlandı\nKavani irqçiliyə görə cəzalandırılacaq\nAğdaşda COVİD-19 xəstələrinə cinayət işi başlanıldı - FOTO\nErməni xalqı Paşinyanı bağışlamayacaq - Levon Ter-Petrosyan\nRusiyada rekord yoluxmaya baxmayaraq konsert verdi - VİDEO - FOTO


Dövlət Turizm Agentliyinin sədri Fuad Nağıyev Xınalıq kəndində “Dağların başı” layihəsi çərçivəsində keçirilən musiqi festivalında deyib ki, məqsəd Azərbaycanın bölgələrində turizmi inkişaf etdirməkdir: “Burada iki məqama toxunmaq istərdim. Əsas məqsədimiz yerli əhalini maarifləndirməkdir. Çünki onlar turistlərlə təmasda olaraq təcrübə qazanırlar. İkincisi, onu da əlavə etmək istərdim ki, Qubanın Xınalıq kəndi ilə bağlı agentliyimiz tərəfindən böyük bir konsepsiya hazırlanır. Konsepsiya ölkə başçısına təqdim olunduqdan sonra Xınalıq böyük layihələrin bir tərkib hissəsinə çevriləcək. Bu, eyni zamanda, kənddə iş yerlərinin açılmasına da təkan verəcəkdir”, -deyə F.Nağıyev əlavə edib.\nQuba Destinasiya Menecmenti Təşkilatının direktoru Heybət Vəliyev isə, ümumiyyətlə, Qubanın Azərbaycanın ən mühüm turizm istiqamətlərindən biri olduğunu və Bakıya yaxınlığı səbəbindən turistlərin bura axınının son zamanlar artdığını bildirib: “Quba özünün maddi və qeyri-maddi məhsulları ilə dünyada tanınır. Bunlar Quba paxlavası, buranın qastronomiyasıdır. Tarixi mədəni abidələrinə gəldikdə, Cümə məscidi, Səkinə xanım məscidi, Hündür günbəzli hamam, Baba Rüstəm türbəsi və digər abidələri misal çəkmək olar. Bu rayonun Afurca, Qəçrəş, Xınalıq kəndləri də turistlərin ən çox ziyarət etdikləri məkanlardan biridir. Xınalıqdan ayrıca danışdıqda bu kənd coğrafi mövqeyinə görə Azərbaycanın turizm məhsulu hesab olunur. Xınalıq Qubanın ən çox ziyarət olunan beş marşrutundan biri sayılır. Buna səbəb onun tarixidir. Burada “Dağların başı” layihəsi çərçivəsində keçirilən musiqi festivalı da bu kəndin turizm potensialının artmasına kömək edəcək. Bu cür tədbirlərin gələcəkdə də keçirilməsi nəzərdə tutulur”.\nDövlət Turizm Agentliyinin Aparat rəhbəri Kənan Qasımov regionun turizm potensialını tanıtmaq üçün bu il agentlik tərəfindən Quba Destinasiya Menecmenti Təşkilatının yaradıldığını qeyd edib. Bildirib ki, regionda turizmin davamlı inkişaf etdirilməsi üçün müxtəlif formatlı festivallar, silsilə tədbirlər keçirilir.\nQubanın qədim yaşayış məntəqələrindən olan Qonaqkənd qəsəbəsinin sakinləri üçün bu il sosial infrastruktur layihələrinin icrası ilə əlamətdardır. Rayon mərkəzindən 46 kilometr məsafədə yerləşən yaşayış məntəqəsinə müasir yol çəkilməsinin ardınca, Qonaqkənd qəsəbəsinin qazlaşdırılması işləri həyata keçirilir. 68 min əhalinin yaşadığı 66 yaşayış məntəqəsini birləşdirən və 46 kilometr uzunluğa malik Quba-Qonaqkənd avtomobil yolunun tikintisi işləri də artıq yekunlaşmaq üzrədir. Qonaqkənd, Amsar, Nügədi, Püstəqasım, Qam-qam, Təngəaltı və başqa yaşayış məntəqələrindən keçən yolun yenidən qurulması əhalinin gediş-gəlişini asanlaşdırmaqla yanaşı, bölgədə kənd təsərrüfatı, turizm və sənayenin birbaşa inkişafına səbəb olacaq.\nPrezident İlham Əliyevin müvafiq Sərəncamına əsasən, Şabran rayonunun ərazisində, dəniz səviyyəsindən 1232 metr yüksəklikdə yerləşən dünya əhəmiyyətli tarix və mədəniyyət abidəsi “Çıraqqala”da möhkəmləndirmə, bərpa-konservasiya işləri aparılır. Məlum olduğu kimi, “Çıraqqala” Tarixi Qoruğunun ərazisində qalayadək yalnız piyada və ya atla getmək mümkün olurdu. 500 metr uzunluğundakı dağlıq və meşəlik ərazidən keçən həmin dar çığırın eni ərazidən aslı olaraq 1,5-2,5 metrədək genişləndirilib. Bundan sonra yolda turistlər qrup halında rahat hərəkət edə biləcəklər. Yol genişləndirilərkən ərazidəki ağaclara ziyan dəyməməsi üçün qabaqlayıcı tədbirlər görülüb.\nDaha bir yenilik ondan ibarətdir ki, bu yolla qalaya gələn turistlər “Çıraqqala”nın baş bürcünə çatmaq üçün ərazidə tikiləcək yeni körpüdən istifadə edəcəklər. “Çıraqqala”ya gedən yolun abadlaşdırılması ilə yanaşı, ərazidə tikinti meydançasının qurulmasına, qalanın bərpasını həyata keçirəcək işçi heyət üçün ofis binasının tikintisinə hazırlıq işləri görülür. Həmçinin elektrik və su xətlərinin çəkilişi də planlaşdırılır.\nŞabran və Siyəzən rayonlarından “Qalaaltı Hotel & SPA” müasir müalicə-istirahət kompleksinə kimi yeni yol çəkilib. Buradan “Çıraqqala” abidəsinin yerləşdiyi qayanın ətəyinə kimi dağlıq relyefli ərazidən keçən 3 kilometrlik yolda hazırda xüsusi yolsuzluq avtomobilləri ilə hərəkət etmək mümkündür.\nBöyük İpək Yolunun qorunması məqsədi daşıyan Gilgilçay müdafiə səddinin ən yüksək nöqtəsi olan “Çıraqqala” dünya əhəmiyyətli tarix və mədəniyyət abidələri sırasındadır. Alimlərin araşdırmalarına görə, qala Sasani hökmdarları tərəfindən IV-VI əsrlərdə tikilib və Gilgilçay səddinin baş qarovulxanası olub. O, Xəzər dənizindən Baba dağın ətəklərinə qədər uzanan səddin üç böyük qalasından biridir. İki qala və səddin böyük bir hissəsi uçub dağılsa da, “Çıraqqala” müasir dövrümüzədək gəlib çatıb.\n“Çıraqqala”, mərkəzi qala da daxil olmaqla, 17 bürcdən ibarət düzbucaqlı formasındadır. Hazırda bu bürclərdən 4-ü salamat qalıb. Hündürlüyü 120 metr olan sıldırım qaya üzərində ucalan baş qüllə uzaqdan daha əzəmətli və möhtəşəm görünür. Bu qüllə müşahidə və işarəvermə məqsədilə tikilib. Burada dayanan keşikçilər Dərbənddən Beşbarmaq səddinədək dəniz sahili boyu təxminən 100 kilometrə qədər ərazini nəzarətdə saxlaya biliblər. Düşmənin hücumları zamanı qalada tonqallar qalanar və həyəcan siqnalı digər qala və məntəqələrə çatdırılardı.\nQeyd edək ki, Azərbaycanın tarixi irsinin memarlıq ənənələrinin mühüm nümunələrindən olan “Çıraqqala” tarixi abidələr kompleksinin gələcək nəsillər üçün saxlanılmasının, bərpasının və mühafizəsinin təmin edilməsi məqsədilə 2003-cü il iyunun 23-də Ümummilli Lider Heydər Əliyev tərəfindən Sərəncam imzalanıb. Sərəncama əsasən “Çıraqqala” tarixi kompleksi tarixi qoruq elan edilib və onun qorunması və bərpası üçün tədbirlər müəyyənləşdirilib.\nÖlkəmizin qədim tarixi-mədəniyyət abidələrindən olan “Çıraqqala”nı növbəti illərdə daha çox turistin ziyarət edəcəyi gözlənilir. Bunu şərtləndirən əsas səbəb qalanın yaxınlığında, sıldırım qayanın altında yerləşən “Qalaaltı Hotel & SPA” müasir müalicə-istirahət kompleksinin yerləşməsidir. 2015-ci ildə Prezident İlham Əliyevin iştirakı ilə açılışı olan müasir müalicə-istirahət kompleksi regionun turizm imkanlarının artırılması baxımından mühüm əhəmiyyət daşıyır. Dəniz səviyyəsindən 700 metr yüksəklikdə yerləşən yeni kompleks məşhur “Qalaaltı” kurortunun bazasında inşa edilib. Kompleksdə 354 nəfəri qəbul edə biləcək hotel, villa və kotteclər var.\nXatırladaq ki, möhkəmləndirmə, bərpa-konservasiya işləri başa çatdıqdan sonra “Çıraqqala” Tarixi Qoruğunu ziyarət edən həm yerli, həm də xarici turistlərin sayının dəfələrlə artacağı gözlənilir.\nNaxçıvan Muxtar Respublikasının sosial-iqtisadi inkişafı istiqamətində atılan addımlar, öz növbəsində, turistlərin sayının artmasına, sənətkarlıq nümunələri və suvenirlər bazarının canlanmasına səbəb olub. Bu barədə Naxçıvan Biznes Mərkəzində Naxçıvan Muxtar Respublikasında fəaliyyət göstərən sənətkarlarla keçirilən görüşdə ətraflı danışılıb.\n“Ötən müddətdə bir sıra xarici ölkələrin nümayəndələri ilə keçirilmiş 48 beynəlxalq tədbirdə muxtar respublikadan 256 sahibkarlıq subyektinin 263 nümayəndəsinin iştirakı təmin edilib və muxtar respublikanın turizm potensialı haqqında xarici iş adamlarına və həmin ölkələrin rəsmilərinə məlumat verilib, turizm mütəxəssisləri arasında təcrübə mübadiləsi aparılıb”, - deyən T.Əliyev vurğulayıb ki, kənd turizminin inkişaf etdirilməsində, kənd yerlərində kiçik sahibkarlığın inkişafında ailə təsərrüfatlarının mühüm rolu var. Ötən dövrdə Sahibkarlığın İnkişafı Fondu tərəfindən 46 ailə təsərrüfatına 710 min manatdan çox dövlət maliyyə dəstəyinin göstərilməsi təsərrüfatların fəaliyyətinin genişləndirilməsinə stimul olub, ailə təsərrüfatlarından bir hissəsinin kiçik sahibkarlıq subyektinə çevrilməsinə şərait yaradıb. Digər tərəfdən “Ailə təsərrüfatı məhsulları” festivallarının keçirilməsi belə təsərrüfatların fəaliyyətlərinin stimullaşdırılması ilə yanaşı, muxtar respublikamızda turizm imkanlarının təbliğində də mühüm rol oynayıb.\nQeyd olunub ki, sənətkarlar hazırladıqları əl işlərində marketinq sahəsində müasir, innovativ üsulların istifadəsinə xüsusi fikir verməlidirlər. Belə ki, əl işləri turistlər üçün cəlbedici, qiymətləri münasib olmalı, toxunan xalçaların incə və kənarlarının düz olmasına xüsusi diqqət yetirməli, xalçaların üzərində Naxçıvanı tanıdan çeşidli milli ornamentlərdən və digər təsvirlərdən istifadə edilməli, bir sözlə, əl işləri keyfiyyəti və cəlbediciliyi ilə seçilməlidir. Həmin əl işlərinin daha asan hazırlanması məqsədilə sənətkarlar Naxçıvan Biznes Mərkəzinin imkanlarından istifadə edə bilərlər.\nNaxçıvan Muxtar Respublikası Turizm Departamentinin direktoru Əkbər Novruzov isə bildirib ki, “2018-2022-ci illərdə Naxçıvan Muxtar Respublikasında turizmin inkişafına dair Dövlət Proqramı”nın müvafiq bəndlərinə əsasən müxtəlif sənətkarlıq nümunələrinin təşviqi üçün turistlərin məlumatlılığının artırılması ilkin prioritetlərdəndir. Əl işlərinin sərgi-satışının təşkili isə sənətkarlığın inkişafına mühüm töhfədir.


Zərdab Rayonu - 30 Мая 2010 - wWw.TTIO.MoY.Su =>ADPU-Menecment ixtisasi\nBaşlıq » 2010 » May » 30 » Zərdab Rayonu\nİqtisadi rayon: Zərdab\nƏrazi: 856 (km2)\nNəqliyyat vasitəsi kodu: 63\nTelefon kodu: 135\nPoçt kodu (Mərkəzi PŞ): AZ 6300\nYaşayış məntəqələrinin sayı 44\nİcra başçısı: Lütfəli Babayev\nİnternet saytı: http://www.zardab.com.az\nZərdab rayonu Ucar dəmiryolu stansiyasından 35 km, paytaxt Bakıdan 231 km aralıdadır. Rayonun səthi düzənlikdir, ərazinin çox hissəsi okean səviyyəsindən aşağıdır. Rayon mərkəzi dəniz səviyyəsindən 11 metr aşağıda yerləşmişdir. Sərhədindən Kür çayı axır. Rayondan axan Qarasu çayının çökəkliyi Kürün qədim dərəsidir. Qış və yay otlaqları bütün il boyu heyvandarlığın inkişafına şərait yaradır. Sututarları balıq yetişdirilməsi üçün əlverişlidir. Ərazidə neft-qaz yataqları aşkar edilmişdir.Rayon ərazisində 40 yaşayış məntəqəsi vardır.\nBir tərəfdən Aran iqtisadi rayona daxil olan Kürdəmir, Ağdaş, Ucar, digər tərəfdən isə, təbii sərhəd olan Kür çayı nəzərə alınmazsa, İmişli, Bərdə, Ağcabədi rayonu ilə sərhədlənərək (Zərdab və Ağcabədini Kür üzərindəki körpü birləşdirir) 860 kv.km əraziyə malikdir. Rayonun ərazisi respublika ərazinin təxminən 1 % faizini, yerləşdiyi iqtisadi rayonun ərazisinin isə təxminən 4% faizini təşkil edir.\nZərdab rayonunun ərazisi arxeoloji cəhətdən demək olar ki, öyrənilməmişdir. Rayonun ərazisi qədim insanların yaşaması üçün vacib olan bütün şərtlərə malik idi. Bu şərtlər içərisində şirin su qaynaqlarının olması, bitki və heyvanat aləminin zənginliyi xüsusi yer tuturdu. Ərazi bu cəhətlərə malik idi.\nXX yüzilliyin 70-ci illərində Zərdab ərazisində görülən meliorasiya işləri zamanı bu yerlərdən keçən qədim karvan yolları boyunca ovdanlar, küp qəbirlər, əsrlər boyu torpaq altında qalsa da rəngini və kefiyyətini itirməyən çini və keramik qablar, Eldəgizlər (Azərbaycan Atabəyləri) və digər hakimiyyətlər dövründə buraxılmis mis pullar, qədim bəzək şeyləri, məişət və mədəniyyət əşyaları üzrə çıxdı və indi bunların bir çox nümunələri Zərdab tarix-diyarşünaslıq muzeyində eksponat kimi nümayiş etdirilir.\n“Azərbaycan Respublikası ərazisində dövlət mühafizəsinə götürülmüş daşınmaz tarix və mədəniyyət abidələrinin əhəmiyyət dərəcələrinə görə bölgüsünün təsdiq edilməsi haqqında” Azərbaycan Respublikası Nazirlər Kabinetinin 2 avqust 2001-ci il tarixli (N-132) qərarı ilə Xanməmmədli kəndində aşkar edilmiş küp qəbirləri nekropolu I əsrə aid edilərək ölkə əhəmiyyətli daşınmaz tarix və mədəniyyət abidələrinin siyahısına daxil edilmişdir. Qeyd etmək yerinə düşər ki, “nekropol” yunan sözü olub “ölü şəhər” və ya “şəhər-qəbristanlıq” mənasını verir.\nXIV əsrin Azərbaycan tarixçisi Əbu Bəkr əl-Qütbi əl-Əhəri “Tarix-e Şeyx Uveys” əsərində monqol hökmdarları Hülakuların tarixindən bəhs edərək yazır ki, Abaqa xanın hakimiyyəti dövründə (1265-1282) Hülakular dövləti lazımi qədər möhkəm idilər, 1266-cı ildə “Abaqa xan buyurdu ki, Kür çayı sahilindən və Delan Naurdan Gərdmun səhrasına kimi ərazini şahzadələrdən Səmağar, Menku-Temur və Ulcay xatun tutsunlar. Bu yer onların qışlaq yurdu oldu”... Əsərdə haqqında danışılan Delan Naur monqol dilində “Yetmiş göl” deməkdir, monqollar Kürün şimalında Hacıqabul—Kürdəmir—Zərdab ərazilərində mövcud olmuş gölləri bu cür adlandırmışlar.\nZərdab rayonunun Dəli Quşçu kəndi ərazisində kütləvi qəbristanlıqlar-Ağtəpə adlanan kurqan bu gün də mövcuddur və bu kütləvi məzarlığın tarixi barədə konkret bilgi yoxdur və bu təpədə əsaslı qazıntı-tədqiqat işinə ciddi ehtiyac var.\nNəsillərdən nəsillərə keçən belə fikir var ki, çox-çox qədimlərdə Zərdab ərazisində-Bıçaqçı kəndi yaxınlığından başlanan Yerayız adlı böyük və zəngin şəhər varmış, hansı səbəbdənsə məhv olub yer altında qalmışdır.Hətta indi də o ətrafdakı kəndlərdə adamlar bir-birlərinə, “İndi ki Yerayız şəhəri yoxdur qaçıb orda gizlənəsən, səni də tapmaq mümkün olmaya?,” deyirlər. Bu da bir faktdır ki, bir zamanlar Zərdabın bəzi ərazilərində, o cümlədən Məlikumudlu kəndi yaxınlığındakı qədim yaşayış məskənlərində torpaq işləri görülərkən gümüş və qızıldan düzəldilmiş qadın zinət şeyləri, qırmanc dəstəyi, əsa başı, sikkələr tapanlar çox olmuşdur.\nİbn Həvqəl X əsrdə “Yollar və məmləkətlər” əsərində yazırdı ki, “Bərdədən Bərzəncə 18 fərsəx (hər fərsəx 6-8 km-dir) yoldur. Bərzəncdən Kürü keçərək Şəmaxiyyəyə 14 fərsəx yol var...” Minorski sübut etmişdir ki, bu şəhər Zərdabın Körpükənd adlanan kəndinin lap yaxınlığında- Bərdədən təqribən 35 km. şərqdə mövcud olmuşdur.\nQeyd etmək lazımdır ki, Zərdabın adına yazılı mənbələrdə ilk dəfə 1500-cü ildə rast gəlinir.\n“Azərbaycan SSR atlası” kitabında (Bakı-Moskva, 1963.Səh.208) göstərilir ki, Şah İsmayıl Xətai Səfəvi qoşunları ilə 1500-1501-ci illərdə Ərzicandan Təbrizə hərəkət edərkən indiki Zərdab şəhərinin qarşısından (“Qoyun ülumu”ndan—bu sözlər qoyun yığışan, qoyun cəmləşən, toplaşan yer mənasını verir) Kürü keçmiş, Şamaxıya getmişdir. I Şah Təhmasib öz ordusuyla Şirvana (1538-ci il) və Şəkiyə (1551) hərəkət edərkən Cavaddan (Sabirabad rayonu) Kürü keçmiş, Zərdaba (“Qoyun ülumu”na) gəlmiş, buradan Qəbələyə, sonra Şamaxıya yürüş etmişdir.\nOqtay Əfəndiyev “Azərbaycan Səfəvilər dövləti” əsərində yazır: “I Şah Təhmasib Gürcüstan yürüşündən qayıdarkən Gəncədən keçdi, Yevlax adlanan yerdə dayandı... Zülhiccənin 11-də “Qoyun ülumu” kecidinin yanından Kürü keçdi...\nYeri gəlmişkən deyək ki, Zərdabın çox qədim və zəngin tarixi olan kəndlərindən biri Əlvənddir. Güman olunur ki, Əlvənd yaşayış məntəqəsi kimi orta əsrlərin sonlarında formalaşmışdır. Abbasqulu ağa Bakıxanov məşhur “Gülüstani-İrəm” əsərində Əlvənddən bəhs edərək yazır ki, 1775-ci ildə “Ağası xan da Əlvənddə oturub bütün Şirvana hökmran oldu...” Məntiqə görə Ağqoyunlu hökmdarı uzun Həsənin nəvəsi, 1498-ci ildə özünü Təbrizdə hökmdar elan etmiş və tezliklə qardaşı Məhəmməd Mirzə tərəfindən məğlub edilib taxtdan salınan Əlvənd Mirzənin – Yusif Mirzə oğlunun (1504-cü ildə Diyarbəkirdə vəfat etmişdir) Əlvənddən olduğunu söyləmək səhv olmaz.\nƏlvəndin tarixinə aid maddi mənbələr 1965-1970-ci illərdə kəndin şimal-şərdində yerləşən “Dəvəçökəyi” adlanan ərazidə meliorasiya işləri zamanı aşkar edilmişdir. 4-5 metr dərinlikdə aparılan qazıntı işləri zamanı çoxlu sayda naxışsız gil qablar, bəzək əşyaları, müxtəlif əmək alətləri tapılmışdır (ərazi öz arxeoloji tədqiqini gözləyir). Bu da Kür-Araz mədəniyyəti adlanan Erkən Tunc dövrünə (e.ə.IV minillik) gedib çıxır. Bu ərazi indi də el arasında xan qızının hanasının qaldığı yer kimi hallanır. Digər maddi mənbə 1956-cı ildə kənddəki köhnə qəbristanlıgın ətrafında aparılan qazıntı işləri zamanı aşkara çıxan küp qəbirlərdir. Bu da Əlvəndin tarixinin eramızdan əvvələ gedib cıxdığını bir daha sübut edir.\nTarixi mənbələrdə qədim “İpək yolu”nun Əlvəndin ərazisindən keçdiyi qeyd olunur. Əlvəndin yaşlı sakinləri kəndin bir məhəlləsini bu yaxınlara qədər Biləqanlı adlandırırdılar. Mütəxəssislər bunu XIII əsrdə monqolların məhv etdiyi qədim Beyləqan (xarabalıqları Mil düzündədir, Örənqala adlanır) şəhərindən köçüb gələnlərin nəsilləri hesab edirlər.\nXVIII əsrə aid sənədlərdə Əlvənddən ipəkçilikdə, ticarət və gəmiçilikdə müəyyən rolu olan yer kimi danışılır. Mənbələrdə yazılır ki, həmin vaxtlar burada ipək emalı müəssisəsi, gəmi dayanacağı, çoxlu karvansara, ticarət binaları, Qarabağa gediş-gəliş üçün bərə vardı. Əlvənd bazarına hər şənbə Ağcabədidən, Zərdabdan, Göycaydan, Ucardan, İmişlidən alverə gəlirdilər. Bu yerlərin kənd təsərrüfatı məhsulları Əlvənddə toplanır və gəmilərlə uzaqlara daşınırdı. Indi də Qarabağ ərazisində “ Əlvənd yolu” deyilən qədim bir yol var.\nHəsən bəy Zərdabi 1893-cü ildə yazırdı ki, XIX əsrin 60-cı illərində Moskvada yaşayan Şamaxı sakinləri Qədir ağa və Hacı Abdulrəhman qardaşları hər biri yüz vedrəyə qədər su tutan 30-a yaxın çuqun qazan alıb gətirib onları Əlvənd kəndində qurdurublar və biyan kökü şirəsi istehsal etməyə başlayıblar. Sonralar bir nəfər alman və erməni Martiros Ucar yaxınlığındakı Qarabörk kəndində biyan kökü şirəsi hazırlamağa başlayır. Təbii çoxalan biyan Zərdabın demək olar bütün sututar ərazisində yetişirdi. Əvvəllər biyandan ancaq mal-qara üçün qaba yem kimi, oduncağından isə ocaqda yandırmaq üçün istifadə edirdilər. Biyan kökü şəkər istehsalı üçün əvəzsiz xammal kimi kəşf edildikdən sonra onun sənayedə istifadə olunması zərurəti meydana çıxdı və biyan kökü tədarük etmək zərdablılar üçün yeni bir istehsal fəaliyyəti növünə çevrildi. Kür çayı boyunca yabanı halda yetişən biyanın şöhrəti sonralar dünyanın bir çox ölkələrinə yayılmışdı. Kür vadisindəki biyan kökü və ondan alınan şirə Avropaya, Amerikaya yollanırdı. Qeyd edək ki, bu zavodlarda emal edilən biyan kökünün tədarükçüləri arasında zərdablılar çox idi. Dəmiryolu yükün daşınması üçün yaxşı imkan yaratdığı üçün zavodlar əsasən dəmiryol stansiyaları yaxınlığında tikilirdi. Məhsul isə zavodların yaxınlığındakı qonşu rayonlardan daşınırdı.\n1887-ci ilə aid bir sənəddə Əlvənd adının yanında “Böyük kənd” sözü də yazılmışdır. Əlvəndə bir zamanlar Kürdəmirin Sovla kəndindən də köçüb gəlmişlər. XX yüzilliyin 40-cı illərində isə Ermənistanın Abaran rayonunun Kirəşli kəndindən zorla çıxarılan 35 azərbaycanlı ailəsi Əlvəndə deportasiya edilmişdir. Qəribədir ki, ikinci dünya müharibəsi zamanı - 1941-ci il avqustun 25-də alman təyyarəsi Əlvənd üzərində uçmuş, bu kəndə bomba atmışdır. Həmin yandırıcı bomba taxıl zəmisinə düşmüş, partlamamışdır və bu gün də Zərdab tarix-diyarşünaslıq muzeyində eksponat kimi nümayiş etdirilir.\nZərdabın qədim və zəngin tarixi olan kəndlərindən biri də Qaravəllidir. Qaravəllilər əvvəllər yarımköçəri maldarlıqla məşğul olmuş, Kür vadisinə XIX əsrin ikinci yarısında həmişəlik gəlmiş və əsasən oturaq həyata keçmişlər.Əlisəfa Məmmədov «Qarayazı düzündən Xəzər dənizinə qədər» kitabında yazır ki, Azərbaycanın qədim türkdilli tayfalarından olan qaravəllilər XX əsrin əvvəllərinə qədər əsasən Şirvanda, Araz boyunda-- Mildə, Muğanda yaşayırdılar. Bu vaxt onların Şirvanda Qaravəlli-Alməmməd (ona Xanlıq da deyirdilər) və Qaravəlli (Tapdıq), Qaravəlli-Qambaybəy, Muğanda Qaravəlli, Arazın sol sahilində-Mil düzündə isə Qaravəlli və Minaxarlı (Qaravəlli) kəndləri olmuşdur. Şimali Azərbaycanda Qaravəlli adlı 8 kənd vardı. Qaravəllilər indi Respublikamızın Gədəbəy, Ağsu, Zərdab, Ağcabədi, Şamaxı, İmişli və Balakən rayonlarının ərazilərində yerləşirlər.\nQaravəlli kənd sakini, 85 yaşlı Məmmədova Qumru Əslan qızının dediklərindən: “Qaravəlli kəndinin yaranma tarixini atamdan və babamdan eşitmişəm. Onlar deyirdilər ki, bizə deyildiyinə görə ilk dəfə bu əraziyə Vəli adlı bir kişi gəlib. Daha sonra Vəli kişinin ardınca Qasımbəy adlı bir kişi gəlib. Onların ardınca Hacıaxund adlı üçünçü şəxs gəlib. Hər üçü də Araz qırağından gəlib. Vəli kişinin rəngi qara olduğuna görə bu kəndin adını elə Qaravəlli qoyublar. Qaravəllinin iki oğlu, Hacıaxundun yeddi oğlu, üç qızı, Qasımbəyin bir oğlu, beş qızı olmuşdur.\nZərdabın zəngin tarixi olan kəndlərindən biri də Bıçaqçıdır. Bu kəndin adına Həsən bəy Zərdabinin 1880--1890-cı illərdə “Zərdabdan məktublar” başlığı altında “Kaspi” qəzetində dərc etdirdiyi məqalələrdə tez-tez rast gəlinir.Bıçaqçı kəndinin ətrafında Veysəl Qara adlandırılan Üveys əl Qəraninin məzarı ziyarətgah kimi mövcuddur. Təxmin edilir ki, 650-ci illərdə Həzrət Əlinin ordusu Azərbaycana yürüş edərkən burada Süffan döyüşü baş verib. Kəndin bir tərəfində də Peyğəmbərimizin (S.Ə.V.) nəslindən olduğu deyilən Seyid Şahimərdanın XIV-XV əsrlərə aid qəbri var. Bu ərazidə Seyid Mahmud adlanan ziyarətgah da var ki, el arasında deyildiyinə görə Seyid Mahmud ilanlardan qamçı kimi, canavarlardan tazı kimi istifadə edirmiş. Bıçaqçının ortasında Xanlar Çələbinin də məzarı var.\nBıçaqçı kəndinin adı gah Əli Bayramov, gah Qırmızı Oktyabr, gah da Şirvan kolxozu adlanıb. Ağsaqqalların dediyinə görə erməni–türk davasında kəndin Məmmədsan, Məhəmməd, Aloslan, Məmmədkərim, Mustafa, Abbasəli, Məlik Zakiroğlu kimi igidləri ermənilərin Şamaxıda törətdikləri vəhşi qırğınlardan xəbər tutan kimi oraya gedib Qafqaz türk islam ordusunun döyüşçülərinə qoşularaq vuruşmuşlar. Rəsul adlı bıçaqçılı igid elə orada - Acıdərə yaxınlığındakı döyüşlərdə qəhrəmanlıqla şəhid olmuşdur. Bıçaqçılıların igidliyinə heyran qalan türk paşası və yüzbaşı bu kəndə gələrək kəndin cavanlarına hərbi təlim keçilməsinə başlamışlar, türk ordusuna xeyli araba, at, cöngə, digər ərzaq məhsulları pay verilmişdir.\nƏhd edərək Bıçaqçıdan həcc ziyarətinə piyada gedən Hacı Xəlil kişi adlı varlı bir şəxs varmış, imkansızlara dayaq dururmuş. 1933-cü ildə sovet hökuməti Hacı Xəlili də, 4 oğlunu və 3 qızını da Sibirə sürgün edir. O biri oğlanları Aləşrəflə Əşrəf Kürü keçib o taya qaçanda güllələnirlər. Bununla belə 1990-cı illərdə Hacı Xəlilin nəticəsi Qiyas yaşadığı Qırğızıstandan Qarabağ döyüşçülərinə və qaçqınlara dəfələrlə yardım edib. Maraqlıdır ki, Bıçaqçı kəndində məhəccərlə əhatələnmiş ikimərtəbəli yaraşıqlı bina Hacı Xəlilin mülkü olub, bir vaxtlar hökumət onu məktəb, sonralar uşaq bağçası edib.\nBıçaqçı kəndinin şair oğlu, XVIII-XIX əsrlərdə yaşamış, Şəki mədrəsəsində təhsil almış, Şərq ədəbiyyatını dərindən bilən Qədir Əfəndi şeirləri ilə Azərbaycanda məşhur olub. Görkəmli tədqiqatçı Salman Mümtaz 1935-ci ildə nəşr olunan “El şairləri” kitabında Qədir Əfəndinin “Tatar”, “Eynək”, “Çəltik”, “Çust”, “Şahupalıd”, “Alça” şeirlərini və İsmi bəy Nakamla məktublaşmalarını vermişdir.\nZərdab şəhərinin tarixinə gəlincə, xatırlatmaq maraqlıdır ki, bugünkü Zərdab şəhəri 1578-ci ilə aid türk mənbələrində “Zərdab sancağı” kimi göstərilir. Həsən bəy Zərdabi 1884-cü ildə Zərdabın 500 evdən ibarət olduğunu yazır. 1827-ci ildən yelkənli iri çay gəmiləri Zərdab ərazisində Kür çayı boyunca yük daşıyırdılar. H.Zərdabi qızı Pəri xanımın əri Əlimərdan bəy Topçubaşovun H.Z.Tağıyevdən icarəyə götürdüyü və redaktorluğun ona həvalə olunduğu «Kaspi» qəzetində 1892-ci ildə belə yazırdı: «Bizim kəndimizdə 800-ə yaxın ev var, güman ki, Zərdabda 5 minə yaxın adam yaşayır...»\n1935-ci ildə Zərdab bölgəsi Göyçay rayonunun tərkibində idi. Azərbaycan Xalq Təsərrüfatı Uçotu Nəşriyyatı tərəfindən 1933-cü ildə Bakıda nəşr olunmuş “Azərbaycan Sosialist Şuralar Cəmiyyəti, Naxçıvan Sosialist Şura Cəmiyyəti və Muxtar Dağlıq Qarabağ Oblastı inzibati bölünüşü” statistik məlumatından indiki Zərdab rayonu haqqında xeyli maraqlı bilgi əldə etmək mümkündür. Həmin məlumata əsasən 1933-cü ildə Zərdab bölgəsində 37 yaşayış məntəqəsi olmuşdur. Sosialist Şuralar Cəmiyyətinin 1920-ci ildən hakimiyyətə yiyələnməsinə baxmayaraq kəndlərdə təsərrüfatlar hələ tam ümumiləşdirilməmişdi. 14 kənddə bir təsərrüfat belə ümumiləşməmişdi. Təsərrüfatlar fərdi fəaliyyətlə məşgul olurdular.\nNisbətən böyük kəndlərdə isə təsərrüfatların ümumiləşdirilməsinə başlanmışdı. Belə təsərrüfatların sayı Məliklidə 74, Gəndəbildə 69, Xələcdə 52 (o vaxt Xələc Zərdabın inzibati ərazi vahidinə daxil idi), Gəlmədə 44, Burunluda 39, Çallıda 37, Nəzərallıda 36 idi. Zərdab bölgəsində 8 kənd şurası fəaliyyət göstərirdi. Qeyd etmək lazımdır ki, bu kənd şuraları sonralar kənd zəhmətkeş deputatları sovetinə çevrilmiş, 1977-ci ilədək bu ad altında, 1977-ci ildən SSRİ dağılanadək isə xalq deputatları soveti kimi fəaliyyət göstərmişlər.\n1933-cü ildə Zərdab bölğəsində 2180 təsərrüfatda 11846 nəfər əhali yaşayırdı. Onların 99,5 faizi azəri türklərindən ibarət idi. Ən iri yaşayış məskənləri Çallı (819 nəfər), Alıcanlı (726 nəfər), Xələc (676 nəfər), Gəlmə (618 nəfər), Yarməmmədbağı (602 nəfər), Zərdab (594 nəfər), Qaravəlli (413 nəfər) kəndləri idi. Maraqlıdır ki, əldə olunan məlumatlara əsasən 1831-ci ildən 1940-cı ilədək həmişə kişilərin sayı qadınların sayından çox olmuşdur. 1933-cü il də bu sahədə istisnalıq təşkil etmir. 1933-cü ildə Zərdab bölgəsində yaşayan 11846 nəfərdən 6235 nəfəri kişilər idi. Hazırda qadınların çoxluq təşkil etməsi, görünür, müharibələrin soy-- kökümüzə vurduğu dəhşətli zərbənin, kişilərin qanlı döyüşlərdə kütləvi qırılmasının nəticəsidir.\nXIX-XX əsrlərdə Göyçay qəzasının iri kəndləırindən olan Zərdab sonralar inkişaf edərək 1935-ci ildə rayon mərkəzinə çevrilmişdir. Hazırda Zərdabın ərazisi - 860 kv.km-dir, əhalisinin sayı - 50000 nəfərdən çoxdur. İnzibati mərkəzi - Zərdab şəhəridir. Rayon Bəyimli qəsəbəsini və Bıçaqçı, Yuxarı Seyidlər, Sileyli, Körpükənd, Məlikli, Burunlu, Qoruqbağı, Sarıqaya, Məmmədqasımlı, Gödəkqobu, Yarməmmədbağı, Lələağacı, Pərvanlı, Gəlmə, Salahlı, Hüseynxanlı, Xaməmmədli, Əlibəyli, Allahqulubağı, Çallı, Məlikumudlu, Birinci Alicanlı , İkinci Alicanlı, Cülovxanlı, Dəliquşçu, Dəkkəoba, İsaqbağı, Qərəvəlli, Böyük Dəkkə, Nəzəralı, Şıxbağı, Gəndəbil, Ağabağı, Şahhüseynli, Şəftəhal, Aşağı Seyidlər, Əlvənd, Otmanoba kəndlərini özündə birləşdirir.\nQışı mülayim, yayı quraq isti keçən yarımsəhra və quru çöl iqlimi xarakterikdir (bu iqlimə quru subtropik iqlim də deyilir). Bu iqlim zəif nəmliyi, yayın isti keçməsi ilə səciyyələnir. Yay aylarında havanın temperaturu 35-40 S-yə çatır. Mütləq maksimum temperatur 41-44 S-dək yüksəlir. Havanın orta aylıq temperaturu yanvarda +3 C, iyulda +27 C-dir. İllik yağıntı 335 mm-dir. Bu iqlim şəraiti pambıq, üzüm, meyvə-tərəvəz, quru subtropik bitkilərin yetişdirilməsi üçün əlverişlidir.\nBoz-çəmən torpaqlarıdır. Humusun miqdarı (bitki və orqanizm qalıqları) 2 faizdir.\nYovşanlı-şoranlı, yovşanlı-efemerli yarımsəhra bitkiləri üstünlük təşkil edir. Ümumiyyətlə yarımsəhra bitkilərin inkişaf etdiyi bu zona məhsuldar qış otlaqlarıdır. Əkin sahələri genişləndikcə yarımsəhra bitkilərin arealı kiçilir. Kür çayı yatağına yaxın sahələrdə axmaz və göllərin ətrafında gilli-qamışlı bataqlıq çəmən-çöl bitkilərinə rast gəlinir. Kür çayı boyunca Tuqay meşələri uzanır. Yarımsəhrada təbiətin insanlara payı olan yaşıl zolaq həm torpaqqoruyucu, sahilbərkidici rol oynayır, həm də ətrafın iqlimini yumşaldır.\n2008-ci ilin əvvəlinə rayon əhalisinin sayı təxminən 51,2 min nəfərdir. Şəhər əhalisi 12 min nəfər, kənd əhalisi isə 39,2 min nəfərdir. Rayonu respublikamızın paytaxtı Bakıdan 231 km məsafə ayırır. Bir rayon kimi 05.02.1935-ci il tarixdə formalaşa da, XVI əsrə aid tarixi mənbələrdə Zərdab rayonunun adı çəkilir. Hal-hazırda bizim üçün yeni yeni formalaşan virtual məkanda isə Zərdab haqqında geniş məlumat olmasa da, bəzi veb səhifələrdə rayonun adına rast gəlinir. Rayonda 85 Qarabağ müharibəsi əlili, 118 şəhid ailəsi, 844 nəfər məcburi köçkün vardır. Rayon əhalisinin əksəriyyətini azərbaycanlılar təşkil etsə də, başqa millətlərin nümayəndələri- rus, ləzgi, avar, türk, tatar, ukrayna və s. də yaşayır.\nZərdabda nəşr olunan В«ƏkinçiВ» qəzeti rayonun iqtisadi, ictimai-siyasi və mədəni həyatını işıqlandıran yeganə kütləvi-informasiya vasitəsidir. 1935-ci ilin yanvar ayından В«KolxozçuВ», 1966-cı ildən В«PambıqçıВ» kimi nəşr olunan rayon qəzeti 1983-cü ildən В«ƏkinçiВ» kimi fəaliyyətini davam etdirib.\nRayona zəng etmək üçün (0135) kodundan istifadə edilir. Poçt indeksimiz:AZ 6300. Rayonda iki provayderin - В«AztelekomВ» və В«BakinternetВ»-in internet xidmətlərindən istifadə etmək mümkündür. Bundan başqa В«AzercellВ», В«BakcellВ» və В«NarMobileВ» mobil rabitə operatorlarının xidmətlərindən də istifadə etmək, AzTV, İTV, ANS, Lider, ATV, Spase televiziya kanallarını izləmək mümkündür.\nHəmçinin üç bankın- В«Kapital BankВ», В«Bank of AzerbaijanВ», В«Beynəlxalq BankВ»ın filialları Sizə istənilən növ bank xidməti göstərməyə hazırdır. Bu xidmətlərə sürətli pul köçürmələri (burada çeşid müxtəlifdir вЂ“ beynəlxalq ödəmə sistemləri WesternUnion, Migom, Privat Money, Exspres Pocta, Kaspian və respublikadaxili ödəniş sistemi Xəzri), plastik kartlarla əməliyyatlar (bu banklara məxsus 6 ATM gecə-gündüz sizin xidmətinizdədir), mübadilə əməliyyatlarını misal göstərmək olar.\nKateqoriya: Bolgeler | Baxılıb: 1413 | Elave eden: ANAR_PUSU | Reytinq: 5.0/2 | - Оценить - Отлично Хорошо Неплохо Плохо Ужасно


Azərbaycanlı xanəndənin ifası Fransada birinci oldu\nXanəndə Qoçaq Əsgərovun bu ilin mayında İtaliyanın «Filmay» musiqi şirkəti tərəfindən buraxılan diski sürətlə müxtəlif ölkələrə yayılır. UNESCO-nun eksperti, layihənin təşəbbüskarlarından olan Sənubər Bağırovanın məlumatına görə, Fransada bir qrup musiqiçinin rəyi əsasında sözügedən disk 2010-cu ilin ən yaxşı toplusu adını qazanıb. İfaçının digər uğurunun sorağı Almaniyadan gəlib. Belə ki, disk barəsində rəy bildirən bir neçə mütəxəssis Azərbaycan musiqisinin dünya miqyasında tanıdılmasında diskin əhəmiyyətini vurğulayıblar. Onlar «Filmay»in layihəsini dəstəkləyiblər. İngiltərənin mətbuatında isə yazılıb ki, Qoçaq Əsgərovun səs imkanları olduqca genişdir və o, böyük səhnələri fəth etməlidir.\nQeyd edək ki, sözügedən disk artıq onlarla ölkənin radio stansiyasında səslənir. Onu da qeyd edək ki, «Filmay» şirkəti Qoçaq Əsgərovun İtaliya konsertini internetə yükləyərək, böyük dinləyici auditoriyasına təqdim edib.\nDiskin satışına gəlincə, Sənubər xanım bunları dedi: «Diskin satışı yalnız əcnəbi ölkələrdə nəzərdə tutulub. Bizim Mədəniyyət və Turizm Nazirliyinin nümayəndəsi diskin tirajlanması ilə bağlı müvafiq sənədə imza atıb. Şirkət həmin tirajdan nazirliyə diski hədiyyə edib, yəni burada satışı nəzərdə tutulmayıb. Əgər tələbat satışı üstələyərsə, tirajın artırılması ehtimalı yarana bilər. Qeyd edim ki, İtaliyanın həmin şirkəti diski elektron variantda da satışa çıxarıb».\nSənubər xanım sonda vurğuladı ki, «Filmay»in Azərbaycan musiqisinin təbliğatı ilə bağlı layihəsi bununla yekunlaşmır. Layihə çərçivəsində 6 diskin işıq üzü görməsi planlaşdırılıb. Bunlardan 2-si 2 xanəndənin payına düşür. Qalan 4 diskə aşıq havaları, instrumental musiqilər və s. daxil edilib, eyni qaydada satışa çıxarılacaq».\nMərkəz.-2011.- 19 noyabr.- S. 11.


Türkiyənin Boylam Psixiatrik Xəstəxanasının professoru ATU-da - XALQQAZETI.COM\nTürkiyəli professor Ertuğrul Köroğlu təmsil etdiyi xəstəxana barədə məlumat verib. Ankarada yerləşən Boylam Psixiatrik Xəstəxanasında ruhsal xəstəliklərlə yanaşı, bir sıra alkoqol qəbulu ilə bağlı yaranmış xəstəliklər, eləcə də, narkoloji problemlər üzrə ixtisaslaşmış mütəxəssislərin çalışdığını bildirib: “Müəssisəmiz 51 yataqlı özəl xəstəxanadır. Türkiyənin ən böyük psixiatrik xəstəxanasıdır. Mən Azərbaycanla da sıx əməkdaşlıq edirəm. Ayda bir dəfə Xəzər Universitetinin magistrantları üçün dərslər keçirəm. Sizinlə də əlaqələrimizin sıx olmasını arzu edirəm”.\nRektor rəhbərlik etdiyi təhsil ocağı barədə qonağı məlumatlandırıb. O, ATU-nun nəzdində 4 klinikanın olduğunu qeyd edib. Rektor Azərbaycanda tibb, həmçinin psixiatriya sahəsində müntəzəm yeniliklərin həyata keçirildiyini vurğulayıb: “Mənim müəllimim Ağabəy Sultanov deyirdi ki, tibbdə sahələri dəyişmək olur. Məsələn, kardioloq cərrah olur, terapevt sahəsini dəyişərək, pulmanoloq olur və s. Amma psixiatriyaya təsadüfi adam düşə bilməz, düşərsə də bu işi yarımçıq tərk edər”.\nG.Gəraybəyli rektorluqla yanaşı, həkim kimi də fəaliyyət göstərdiyini, həftədə iki dəfə xəstəxanada xəstələri müayinə etdiyini, eləcə də, kafedrada mühazirələr oxuduğunu qeyd edib: “10 il respublikanın baş psixiatrı olaraq çalışmışam. İstər universitetdə, istərsə də digər yerlərdə psixiatriya sahəsinin inkişafı üçün əlimdən gələni edirəm. Bir sıra təkliflər hazırlayıb Səhiyyə Nazirliyinə təqdim etmişəm. Gələn ildən magistraturada klinik psixologiya ixtisası açılacaq. Sizi universitetimizdə “Visiting Professor” kimi görməkdən məmnun olarıq”.\nGörüşdə psixiatriya sahəsindəki yeniliklərdən, Azərbaycan Tibb Universiteti ilə Boylam Psixiatrik Xəstəxanası arasında gələcək əməkdaşlıqdan danışılıb.\n16 Noyabr 2019 12:01 - XƏBƏRLƏR


Məşhur obrazlar yaradıb, unudulan AKTYORLAR- Cəbiş müəllim kim olub, bilirsiniz? - modern.az\n2 Aprel 2015, 12:51 | MƏDƏNİYYƏT\nMəşhur obrazlar yaradıb, unudulan AKTYORLAR- Cəbiş müəllim kim olub, bilirsiniz?\nAzərbaycanın çox zəngin kino ənənəsinin olması heç kəsə sirr deyil. O ənənəni yaradanlar istedadlı aktyorlar olublar. Amma bu gün həmin aktyorların bəzilərini tamaşaçılar qətiyyən tanınmır. Az qala, hər sözünü əzbərdən bildiyimiz obrazın hansı aktyor tərəfindən ifa olunmasından xəbərsizik.\nModern.az saytı belə obrazlar yaradıb unudulan Azərbaycan aktyorlarının bir neçəsini təqdim edir:\nSüleyman Ələsgərov - Bu aktyorun kimliyi yəqin ki, çoxlarında sual yaratdı. Amma “Cəbiş müəllim” deyən kimi hamının gözünün qarşısına eynəkli, uzun və çəlimsiz yaşlı bir müəllim obrazı canlanır. Həmin Cəbiş müəllim obrazını yaradan və artıq 40 ilə yaxındır insanların hafizəsindən o obrazı silinməyə qoymayan aktyor Süleyman Ələsgərovdur.\nO, Gənc Tamaşaçılar Teatrında fasiləsiz olaraq 63 il səhnəyə çıxıb. 83 yaşında da səhnədə canlı, dinamik və təravətli görünürdü. Səhnə məntiqini həmişə həssaslıqla gözləyib. Aktyor “Bizim Cəbiş müəllim” filmindən başqa, “Bir cənub şəhərində”, “Rəqiblər”, “İnsan məskən salır”, “Möcüzələr adası”, “O qızı tapın” və digər filmlərdə epizodik də olsa, maraqlı rollar canlandırıb. Aktyor bu gün Süleyman Ələsgərov kimi yox, daha çox Cəbiş müəllim kimi hamının yaddaşındadır.\nKamil Məhərrəmov - Azərbaycan kinosunun tarixində epizodik rollarla yaddaqalan aktyorlarımızdan biri Kamil Məhərrəmov olub. “Dərviş Parisi partladır” filmində Hatəmxan ağanın nökərinin - Qəmbərin Firəngistandan gələn nəbatat alimi müsyö Jordanla bitkilərin adları ilə bağlı mübahisəsi filmin ən yaddaqalan səhnələrindəndir.\n“Yol əhvalatı” filmindəki sürücü Paşa obrazı da hamının yadındadır. Onun “Qurban əmi yalan deyirəmsə, məni elə o lyükün içində basdırsınlar” deməsinə Qurban (Səyavuş Aslanın) belə cavab verir: “Tutalım səni basdırdıq, bəs sənin o meyidüvi aparmaq üçün maşın lazımdı, ya yox. Ayy...”.\nBelə epizodları saymaqla qurtarmaz. “Evlənmək istəyirəm” (“Papaq”) filmindəki dilsiz-ağızsız, lal tütək çalan Hüseyin də Odur. Bu gün adı çox az adam tərəfindən xatırlanan Kamil Məhərrəmov faciəli şəkildə vəfat edib. Teatrın avtobusu hamını evinə düşürüb, Kamil Məhərrəmov avtobusda necə yuxuya gedibsə, sürücü onu oyada bilməyib. Buna görə də avtobusun qapısını açıq qoyur ki, oyananda durub evinə getsin. Səhər gəlib görürlər ki, elə oturacaqda dünyasını dəyişib. 52 yaşında vəfat edən aktyorun həyatında faciəli məqamlar şox oldu. Təbii ki, burada onun öz sağlamlığından çox içkini sevməyi də əsas rol oynayırdı.\nMəmmədsadıq Nuriyev - Bu aktyorun adı bir çoxlarına tanış gəlməsə də, yaratdığı maraqlı obrazlar və fikirləri bu gün də zərbi-məsələ çevrilməkdədir. O, “Söhbət bir kilo sosiskada deyil e, adam gərək vnimatelni olsun” ifadəsinin müəllifi olan Davud obrazını (“Uşaqlığın son gecəsi”) Azərbaycan kinosuna bağışlayıb.\nMəmmədsadıq Nuriyev “Səhər”, “Ulduz”, “Yeddi oğul istərəm”, “Tütək səsi” və digər filmlərdə də çəkilib. Amma Məmmədsadıq Nuriyevin Azərbaycan kinosuna hədiyyə etdiyi ən böyük şah əsəri oğlu, görkəmli aktyor Yaşar Nuridir. Çox təəssüf ki, Məmmədsadıq Nuriyev oğlu Yaşar Nuri qədər xalqın yaddaşında qala bilmədi. Mərhum Yaşar müəllim xalq artisti olsa da, atası əməkdar artist adını belə, ala bilmədi. Bunlar təbii ki, şərti şeylərdi. Amma kiçik rolların böyük ifaçısı hesab olunan Məmmədsadıq Nuriyevin unudulmağı əməkdar artist ola bilməməsindən daha ağır faciədir.\nArif Mirzəquliyev – O, “Məşədi İbad”dakı student obrazını yaradan Sərvərdir. Hüseyn Seyidzadənin bu rola layiq bildiyi aktyor sonradan cəmi bir böyük rola çəkilib - “Görüş” filmində Kamil. Daha sonra Arif Mirzəquliyev kinodan uzaqlaşıb. “Məşədi İbad-80, yaxud köhnə tanışlar” qısametrajlı filmində yenidən Sərvər obrazını canlandırıb. Amma bu dəfə başqa ampluada. Aktyor kimi özünü tam təsdiqləyə bilməsə də, Sərvər və Kamil kimi Azərbayacn kino tarixində qalmağı bacarıb.\nİnarə Quliyeva – Həyatını sonradan Moskva ilə bağladığı üçün bu aktrisanı tamaşaçılar təəssüf ki, o qədər də yaxşı tanımır. Amma bircə “Qaynana” filmində yalançı gəlin donuna girərək Cənnət xalanı cəzalandıran Afət obrazı ilə kinoda sevilib. İnarə Quliyeva “Dədə Qorqud”, “Şir evdən getdi”, “Min birinci qastrol” filmlərinə də çəkilib. “Alma almaya bənzər” filmində yaratdığı müəllimə obrazı da yaddaqalan olub. Rəhmətlik Hacıbaba Bağırov filmdə ona üzünü tutub deyirdi: “İstəyirsən səninçün bütün bazarı bağlatdırım”.\nAktrisa daha sonra həyatını Moskva ilə bağladı. Bir çox teatrlarda rejissor kimi çalışdı. Vaxtilə Rusiya telekanallarında bir neçə proqramın müəllifi olan aktrisanı Azərbaycanda o qədər də çox tanımırlar.\nTələt Rəhmanov - 80-ə yaxın irili-xırdalı filmlərdə çəkilən aktyoru bu gün etiraf etsək də, etməsək də çox adam tanımır. Amma maraqla izlənilən filmlərin əksəriyyətində Tələt Rəhmanov var. “Arşın mal alanda” nökər Vəli rolu ilə sənətə gələn aktyor sonradan həm tarixi, həm dram, həm də komediya janrlarında xeyli filmə çəkilib. Tələt Rəhmanovun da bəxtinə hətta əməkdar artist adı yazılmayıb. Filmlərin çoxunda epizodik rollara çəkilsə də, aktyorun tamaşaçının rəğbətinə layiq biri olduğuna söz ola bilməz.\n“Qaynana” filmində Cənnət xalanın qardaşı oğlu Əli obrazı Tələt Rəhmənovu tanıdan rollardan sayılır.\nSadıq Hüseynov - Bir müddət daha çox uşaqların Savalan babası kimi tanıdığı Sadıq Hüseynov irili-xırdalı, qısametrajlı-tammertrajlı 98 filmə çəkilib. Həmin filmlərdən “Axırıncı aşırım”, “Tütək səsi”, “Arxadan vurulan zərbə”, “Qaçaq Nəbi”, “Evlənmək istəyirəm”, “Qəm pəncərəsi”ni sadalamaq olar. Ömrünün sonunda Dövlət Televiziyasının “Cizgi filmi” buraxılışında Savalan baba kimi özünə rəğbət qazanıb.\nAktyor, film səsləndirən və mətn oxuyan Sadıq Hüseynov da fəxri ad ala bilməyib.\nMüxlis Canızadə - Aktyor olmaqla yanaşı, pedaqoq və bədii qiraətçi kimi də tanınan Müxlis Canızadə kino üçün əlindən gələni etsə də, sonradan öz layiqli qiymətini ala bilmədi. Əməkdar artistin bu gün xalq artistləri olan tələbələri də bunu təsdqiləyir: “Əsl dost”, “O olmasın bu olsun”, “Yenilməz batalyon”, “Arxadan vurulan zərbə”, “Ögey ana” filmlərində çəkilən aktyor sonradan ögey münasibətin qurbanı olub.\nElçin Məmmədov - İxtisasca rəssam olsa da, bir çox filmlərdə sanballı obrazlar yaradan Elçin Məmmədov böyük kino ustaları Mehdi Məmmədov və Barat Şəkinskayanın ailəsində dünyaya göz açıb. O, “Yeddi oğul istərəm”, “Dədə Qorqud”, “Dantenin yubileyi”, “Yarımçıq qalmış mahnı”, “Xəzinə”, “Toya dəvətnamə” kimi filmlərdə yaddaqalan obrazlar yaradıb. Cəmi 54 il ömür sürən Elçin Məmmədov çox təəssüf ki, ancaq kino biliciləri və mədəbniyyət adamlarının yaddaşında qalıb. Amma geniş kütlənin də “Yeddi oğul istərəm”dəki Mirpaşa, “Dədə Qorqud”dakı Qaraca çoban rollarını kimin oynamasını bilməsi pis olmazdı...


Ədliyyə Nazirliyinin mətbuat xidmətindən AZƏRTAC-a bildiriblər ki, iclasda ümummilli lider Heydər Əliyevin siyasi kursunun Prezident İlham Əliyev tərəfindən uğurla davam etdirildiyi, respublikamızın hərtərəfli inkişafının, sabitliyin və təhlükəsizliyin təmin olunduğu vurğulanıb, demokratik, hüquqi dövlət quruculuğunda, xüsusilə məhkəmə-hüquq islahatlarında nailiyyətlər qeyd edilib.\nBildirilib ki, dövlətimizin başçısının rəhbərliyi ilə ədalət mühakiməsinin səmərəliliyinin artırılması, vətəndaşların məhkəmələrə müraciət imkanlarının genişləndirilməsi, şəffaflığın və məhkəmə qərarlarının ədalətliliyinin və icrasının təmin olunması üzrə məqsədyönlü tədbirlər görülür, məhkəmə hakimiyyətinin möhkəmləndirilməsi ilə bağlı qanunvericilik daim təkmilləşdirilir, o cümlədən təzəlikcə daha iki yeni qanun qəbul olunub.\nHəmçinin məhkəmə infrastrukturunun təkmilləşdirilməsi üzrə Dünya Bankı ilə birgə, habelə dövlət büdcəsi hesabına tədbirlər görülür, məhkəmə hakimiyyətinin yüksək statusuna uyğun yeni müasir binalar inşa olunur. Ötən həftə Dünya Bankı ilə birgə layihə çərçivəsində inşa olunmuş Nərimanov Rayon Məhkəməsinin yeni müasir binasının Azərbaycan Prezidentinin şəxsən açılışını etməsi hər bir məhkəmə və ədliyyə işçisi tərəfindən yüksək iftixar hissi ilə qarşılanıb.\nHazırda bu sahədə islahatlar davam etdirilir, hakimliyə namizədlərin seçimi aparılaraq tədrisi həyata keçirilir, hakimlərin fəaliyyəti qiymətləndirilir, məhkəmələrdə iş yükünün azaldılması ilə bağlı təhlillər aparılır, bu sahədə beynəlxalq təcrübə öyrənilir, mövcud mexanizmlər və qanunvericilik təkmilləşdirilir, vətəndaşlara elektron xidmətlərin göstərilməsi üzrə davamlı tədbirlər görülür. Kollegiyada məhkəmə-hüquq sahəsində həyata keçirilən işlərə dair geniş prezentasiya nümayiş etdirilib.\nİclasda ədliyyə orqanlarının fəaliyyət istiqamətləri üzrə cari ilin ötən dövründə görülmüş işlər müzakirə olunub, açıq hökumətin təşviqi, məhkəmə qərarlarının icrası, qeydiyyat və notariat, informasiya-kommunikasiya texnologiyaları sahəsində, məhkumların hüquqlarının təmin olunması, “Elektron məhkəmə” informasiya sisteminin tətbiqi, beynəlxalq əməkdaşlıq üzrə görülmüş önəmli tədbirlər qeyd olunub.\nEyni zamanda, növbəti yarım il üçün əsas prioritetlər, o cümlədən dövlətimizin başçısının cəza siyasətinin humanistləşdirilməsi ilə bağlı 2017-ci il 10 fevral tarixli Sərəncamının icrası üzrə tədbirlərin davam etdirilməsi, azadlıqdan məhrum edilmiş şəxslərin ictimai faydalı əməyə cəlb olunmasının stimullaşdırılması üçün əlavə tədbirlərin görülməsi, hüquqi aktların layihələrinin ekspertizasının təkmilləşdirilməsi, ədliyyə orqanlarında şəffaflığın və vətəndaş məmnunluğunun artırılması, elektron sənəd dövriyyəsinin tam təmin olunması, Ədliyyə Akademiyasının elmi fəaliyyətinin genişləndirilməsi, kadr işinin təkmilləşdirilməsi və digər konkret tədbirlər müəyyənləşdirilib.\nİclasda, həmçinin məhkəmə ekspertizası fəaliyyətinə dair hesabat əyani təqdimatla müşayiət olunmaqla dinlənilib. Qeyd edilib ki, ölkəmizdə ədliyyə sisteminin inkişafı üzrə görülən tədbirlər çərçivəsində Məhkəmə Ekspertizası Mərkəzinin fəaliyyəti təkmilləşdirilib, maddi-texniki bazası möhkəmləndirilib, yeni növ ekspertizaların aparılmasına və akkreditasiya nəticəsində ekspert rəylərinin beynəlxalq miqyasda tanınmasına nail olunub. Eyni zamanda, məhkəmə-istintaq orqanlarına kömək və ekspert araşdırmalarının operativliyini təmin etmək məqsədilə Mərkəzin Gəncə, Şirvan və Şəki regional filialları yaradılıb.\nTəkcə ötən il ərzində Mərkəzə 41 ekspert ixtisası üzrə 31 minə yaxın iş daxil olub, ekspertlər 578 mindən çox suala cavab verməklə qaldırılmış məsələlərin 99,7 faizini həll ediblər. Həmçinin ekspertizaların təyini, aparılması və ekspert rəylərinin qiymətləndirilməsi ilə bağlı məhkəmə və hüquq mühafizə orqanlarına 110-dək metodik məsləhət, habelə cinayətin baş verməsinə səbəb olan şəraiti və halları aşkar etmək, onların qarşısının alınması üçün 900-dən çox profilaktik tövsiyə verilib, 30 mövzu üzrə elmi-tədqiqat işləri aparılıb və 7 metodik vəsait hazırlanıb.\nHəmçinin ekspertiza sahəsində beynəlxalq əlaqələr genişlənib, Mərkəz Avropa Məhkəmə Ekspertizası İnstitutları Birliyinə (ENFSI) üzv qəbul edilib. Ötən il dövlətimizin başçısının Türkiyəyə səfəri zamanı məhkəmə ekspertizası sahəsində əməkdaşlıq haqqında Saziş imzalanıb. Sazişin implementasiyası çərçivəsində Türkiyə Daxili İşlər Nazirliyinin nümayəndə heyəti bu ayın əvvəlində Azərbaycana səfər edərək ölkəmizin təcrübəsi ilə tanış olublar.\nKollegiyada bu sahədə görülmüş işlərlə yanaşı, qarşıda duran vəzifələr müzakirə olunub, o cümlədən ekspertiza tədqiqatlarının keyfiyyətinin və mötəbərliyinin artırılması, yeni ekspertiza növlərinin tətbiqi, habelə Mərkəzin maddi-texniki bazasının gücləndirilməsi, elmi-tədqiqat işinin səmərəliliyinin yüksəldilməsi, kadr potensialının möhkəmləndirilməsi, mövcud vakansiyaların doldurulması və sair ilə bağlı aidiyyəti tapşırıqlar verilib.


Cümhuriyyət qadınları: xidmətlər… aqibətlər… - Pia.az\nMehriban Vəzirin “Cümhuriyyət qadınları: xidmətlər, aqibətlər” kitabında Cümhuriyyətimizin quruculuğunda isti¬rak etmiş, cümhuriyyət şüurunun formalaş¬masında mühüm rol oynamış, dövrünün görkəmli ictimai xadimləri – Şəfiqə Əfəndizadə, Həmidə xanım Cavanşir, Xədicə Qayıbova, Ummugülsüm, Xədicə xanım Əlibəyova haqqında yazıları toplanmışdır.\nMəqalələrdə bu möhtəşəm qadınların Cümhuriyyət ideyalarına, milli tərəqqiyə xid¬mət¬ləri və sovet repressiyasının onlara yaşatdığı aqibətlər diq¬qətə çəkilir. Eləcə də bu böyük xidmətlər qarşılığında hələ də yerinə yetirilməyən ictimai borclarımızdan bəhs edilir.\nKitab 1920-ci ildə, düz 100 il öncə süquta yetirlmiş Azərbaycan Cümhuriyyətinə, Cümhuriyyət quruculuğunda qadın iştirakçılığına həsr edilib. Əlbəttə, Cümhiriyyət iştirakçısı olan xanımlarımızın sayı bir kitaba sığacaq qədər deyil… çoxdur. Bu siyahı təkcə Cümhuriyyət quruculuğunda iştirak edən qadınlarla yetinmir, sırada hələ 1917-ci ildən qadınların seçkilərdə iştirakı üçün çalışan, bu haqqı əldə edən, Cümhuriyyət dövründə isə qanuniləşdirilməsinə səbəb olan qadınlarımızın da adı var. Cümhuriyyətə maarifçiliklə, xeyriyyəçiliklə, təhsilin ictimailəşdirilməsi ilə xidmət edən qadınlarımız da inkişaf tariximizdə mühüm yer tuturlar. Onlardan çoxunun adı hələ də kölgədə qalmaqdadır.\nAzərbaycan Qadınlarının Siyasi Mədəniyyət Mərkəzi İctimai Birliyinin sədr müavini Leyla Kərimova qeyd edir ki:\nTəşkilatımızın qadın inkişafına, qadın ictimai fəaliyyətinə həsr etdiyi növbəti kitab olan “Cümhuriyyət Qadınları: xidmətlər… aqibətlər…” kitabını silsilə etmək fikrindəyik. Yenicə nəşrdən çıxmış bu kitabımıza dövrün ictimai xadim qadınlarının milli tərəqqiyə xid¬mət¬ləri və sovet repressiyasının onlara yaşatdığı aqibətlər diq¬qətə çəkilir. Eləcə də bu böyük xidmətlər qarşılığında hələ də yerinə yetirilməyən ictimai borclarımızdan bəhs edilir. Cümhuriyyət yolunda, maarifçilik tərəqqi yolunda xidməti olan bütün qadınların həyat və fəaliyyətini araşdırmaq və ictimaiyyətə təqdim etmək kimi arzularımız var… bu arzuları gerçəkləşdirmək üçün addım-addım yürüməkdəyik…\nAzərbaycan Qadınlarının Siyasi Mədəniyyət Mərkəzi İctimai Birliyinin “Cümhuriyyət Qadınları: xidmətlər… aqibətlər…” adlı layihəsi Azərbaycan Respublikası Prezidenti yanında QHT-lərə dəstək Şurası tərəfindən dəstəklənmişdir. Layihə 100 il əvvəl baş verən milli faciə – Cümhuriyyətimizn süqutu və bu yolda yürüyən qadınların xidmətlərinə və aqibətlərinə həsr edilmişdir.(aztoday)\nBu ərazilərdə ov etmək qadağandır - Video


Uşağa yeni yeməyi necə öyrətməli? | Gənc Ailə\nAna Səhifə UŞAQLAR Uşaqlar və valideynlər Uşağa yeni yeməyi necə öyrətməli?\nUşağa yeni yeməyi necə öyrətməli?\nSen 03, 20160Baxış sayı: 201\nLike Südəmər və balaca uşaqları yeni yeməyə necə alışdırmanın ana üçün çox böyük əhəmiyyəti vardır. Yeni doğulmuş uşağa əmməyi öyrətmək lazım gəlmir, bu anadangəlmə instinktdir. Vaxtından əvvəl doğulmuş uşaqlar birinci günlər və ya həftələr əmə bilmirlər, lakin sonralar uşaq bir az böyüyüb bərkiyəndə, döşü əmməyə başlayır.\nGeriBağırsaq xəstəliklərinin qarşısını almaq üçün bu 8 qayda\nİrəliZövqlu və səliqəli göz makiyajının sirrləri


"Qarnı ilə məzələndiyimiz polislər indi yoxdur" - Tahir\n15:10 02 İyul 2021 Oxunub :2133\n“Polislərimizlə fəxr edirəm. Mənim dostlarım arasında DİN işçiləri çoxdur”. Azvision.az xəbər verir ki, bunu "Planet Parni iz Baku" KVN teatrının bədii rəhbəri Tahir İmanov polislərin peşə bayramını təbrik edərkən deyib. Əməkdar artist səhnəciklərdə dəfələrlə obrazını yaratdığı polislərlə dostluğundan söz açıb.\n“Mən polisləri çox istəyirəm. Xüsusən də indiki polislərə baxanda fəxr edirəm. Bugünki polislə keçmiş polisi arasında çox fərq var. İndi polisdə cavan, savadlı kadrlar çalışır. Fəvvarələr meydanı yaxınlığında tez-tez gəzirəm. Orada xidmət göstərən polislərimizi müşahidə edirəm. Gülərüz, tanıdığı və tanımadığı adamlarla salamlaşan asayiş keşikçiləri gözümdən yayınmır. Harada köməklik lazım olursa, yardım əllərini uzadırlar. Bir sözlə, xalqa yaxın olmağı daha üstün tuturlar. Ona görə də bir neçə dəfə özlərinə də demişəm ki, “sizinlə fəxr edirəm”.\nDostlarım arasında çoxlu polis var. Onları da təbrik edirəm. İndiki vəziyyəti qoruyub saxlasınlar. Çünki bunların hamısı çox baha başa gəlib. Çox böyük bir kadr islahatı keçirilib. Biz səhnəciklərimizdə dəfələrlə keçmiş polislərin böyük qarınlarına, bəzilərinin fiziki baxımdan hazır olmadığına diqqət çəkmişik.\nAmma indi cavan, sağlam bədənli polislərimizi görəndə sevinirəm ki, bu günü də gördük. Ötən əsrin 90-cı illərinin səhnəciklərində biz polsilərimizi xarici ölkələrin polisləri ilə müqayisə edirdik. Ancaq çox dəyişiklik var, yavaş-yavaş o səviyyəyə çatırıq.\nBizim parodiyaları bəzi polislər təbəssümlə qarşılayır, bəzilərininisə xoşuna gəlmirdi, sərt şəkildə narazıllıq edirdilər. Onlara həmişə deyirdik ki, biz bunu bütün polisə ünvanlandırmamışıq. Hər bir sahədə nöqsan olduğu kimi burada da var. Bizim məqsədimiz onu aradan qaldırmaqdır. Biz qeyri-peşəkar polisləri tənqid edirdik.\nAzərbaycan polisi Qarabağ müharibəsində savaşıb, neçə DİN işçimiz şəhid olub. Biz bunun hamısını başa düşürük və polisimizlə fəxr edirik”.


Yevlaxdakı “N” saylı hərbi hissədə “Şəhadət” sənədli filmi nümayiş etdirilib\nPress-relizlər / 19.12.2018 / 18:13\nDekabrın 19-da Yevlax rayonunda yerləşən “N” saylı hərbi hissədə Dini Qurumlarla İş üzrə Dövlət Komitəsinin (DQİDK) sifarişi ilə çəkilmiş “Şəhadət” sənədli filmi nümayiş etdirilib.\nTədbirdə DQİDK-nın sədr müavini Səyavuş Heydərov, Dövlət Komitəsinin Yevlax bölgəsi üzrə şöbənin müdiri Natiq Əfəndiyev, hərbi hissənin zabiti Möhübbət Tağıyev, eləcə də zabit və əsgər heyəti iştrak ediblər.\nTədbiri giriş sözü ilə açan hərbi hissənin zabiti Möhübbət Tağıyev ölkəmizdə ictimai-siyasi sabitliyin və dünyaya örnək ola biləcək tolerantlıq mühitinin olduğunu vurğulayıb, tolerantlığın milli mənsubiyyətindən, dinindən asılı olmayaraq hər bir azərbaycanlının həyat tərzinə çevrildiyini qeyd edib. M. Tağıyev, eyni zamanda “Şəhadət” sənədli filminin hərbi hissələrdə nümayiş etdirilməsinin təqdirəlayiq hal olduğunu bildirib və bu cür maarifləndirmə tədbirlərinin mütəmadi şəkildə həyata keçirilməsinin əhəmiyyətindən bəhs edib.\nDaha sonra çıxış edən qurumun sədr müavini Səyavuş Heydərov DQİDK-nın sifarişi ilə çəkilmiş “Şəhadət” filmi barədə tədbir iştrakçılarına məlumat verib. Filmin gənclərin vətənpərvərlik ruhunda tərbiyəsi işinə böyük töhfə olduğunu diqqətə çatdırıb. Səyavuş Heydərov, eyni zamanda xalqımızın əsrlər boyu sahib olduğu milli-mənəvi dəyərlərin qorunub saxlanılması, vicdan azadlığının təmin olunması, ölkədə dövlət-din münasibətlərinin demokratik əsaslar, ümumbəşəri dəyərlər və dünyəvilik zəminində formalaşdırılması istiqamətində görülən tədbirlər barədə danışıb. Daha sonra radikalizmin formalaşması, yayılması metodları, əhatə dairəsi barədə məlumat verən Komitə sədrinin müavini, dini radikalizmə qarşı mübarizə çərçivəsində tolerant, multikultural və həmrəylik dəyərlərinin təbliğatının genişləndirilməsi istiqamətində həyata keçirilən maarifləndirmə tədbirlərinin ən effektiv vasitə olduğunu vurğulayıb.\n“Şəhadət” sənədli filmi nümayiş etdirildikdən sonra tədbir iştrakçıları film barədə öz təəssüratlarını bölüşüblər.\n04.12.2017 / 17:39 Ətraflı oxu


Wargonzo: “Azərbaycan 4 tərəfdən hücuma hazırlaşır” » Ovqat.com\nMisirin “Cairo24.com” saytının Yaxın Şərqdəki terrorçu qrupların Dağlıq Qarabağa aparılması ilə bağlı xəbəri dünya ictimai rəyində ermənilərin əleyhinə mənfi fikir yaratdığından qarşı tərəf də eyni metodlarla bizə qarşı informasiya hücumuna başlayıb.\nOvqat.com-un məlumatına görə, erməni təbliğat makinası uydurduğu yeni dezinformasiyasında açıq-aydın “Cairo24.com”-u yamsılama elementləri görünür.\nErmənilərin bu gün yaydığı “xəbər”:\nAzərbaycan Ermənistana bir neçə məntəqədə hücum etməyi planlaşdırır — müharibə zonası\nWargonzo layihəsi (layihənin müəllifi Rusiya hərbi komandiri Semyon Peqovdur) İstanbuldakı mənbələrinə istinadən xəbər verir ki, "Sultan Murad diviziyası" qruplaşmasından olan türk muzdluları Bakıya üç reyslə gətirilib. İlk reyslə gətirilən 234 yaraqlı Yevlaxda yerləşdirilib. İkinci reyslə gətirilən yaraqlılar 72 nəfərdən ibarət iki hissəyə bölünərək bir qrupu Qəbələyə, digər qrupu isə Gəncəyə göndərilib. Üçüncü reyslə gətirilən daha 44 yaraqlı Naxçıvanda yerləşdirilib.\nMüharibəsonzo layihəsinin Analitik Departamentinin fikrincə, terrorçuları ölkənin müxtəlif sahələrində yerləşdirməklə Azərbaycan cəbhə xəttinin bir neçə istiqamətindən Ermənistana hücum planlaşdırır.\nErmənilərin yamsıladığı “Cairo24.com”-un məlumatı\n“Bildirilir ki, Ermənistanla Azərbaycan arasında bu ilin iyulunda baş vermiş gərginlikdən sonra PKK yaraqlılarının Ermənistan silahlı qüvvələrinin sıralarına cəlbi əməliyyatı fəallaşıb. Bu dövrdə bir qrup PKK yaraqlısı, həmçinin onların komandirləri tranzit olaraq İraq və Suriyadan keçməklə, Ermənistan ərazisinə gəlib. Məlumatlı mənbələrin bildirdiyinə görə, Ermənistana gəlmiş PKK yaraqlılarından ibarət ilk qrupda 25 nəfər yer alır. Onlar Türkiyə ərazisindən İraqa gedərək, PKK-nın əməliyyat mərkəzi olan Qəndil düşərgəsində təlim keçənlərdir. Qrupun hərbi hazırlıq keçən, diversiya əməliyyatlarının aparılması üzrə ixtisaslaşmış zabitlərdən təşkil olunduğu deyilir.\nMəlumatda bildirilir ki, qrup iyulda əvvəlcə İranın Urmiya şəhərinə aparılıb, orada bir neçə gün İslam İnqilabı Keşikçiləri Korpusunun “əl-Qüds” xüsusi təyinatlı qüvvələrinin “Həmzə” batalyonunun qərargahında (qərargah Colh rayonunda yerləşir) qalıb, daha sonra Ermənistana yollanıb.\nHazırda Ermənistana keçmək üçün gözləyən daha iki PKK qrupu var. Birinci qrup PKK-nın Suriya qolu olan YPG-nin 250 döyüşçüsündən ibarətdir. O, Suriyanın Qamışlı rayonunda formalaşıb. Bu qrupun İraq ərazisində hərəkəti və daha sonra İrana keçirilməsilə iraqlıların Tehrana loyal “Bədr” təşkilatı məşğuldur. Plana əsasən, birinci mərhələdə və sentyabrın əvvəllərində həmin qrupdan 165 nəfər İranın İlam əyalətindəki sərhəd-keçid məntəqəsindən bu ölkəyə daxil olub və Mehran şəhərində yerləşib. Ertəsi gün qrup oradan Urmiyaya yola düşüb və yaxın günlərdə Ermənistana keçməyə hazırlaşır.\nQrupun Ermənistan ərazisinə keçirilməsi son mərhələdir. Məlumatda bildirilir ki, həmin qrup hücum əməliyyatlarının keçirilməsi üzrə ixtisaslaşmış yaraqlılardan ibarətdir. Bu da erməni ordusunun Azərbaycanın mövqelərinə diversiya və terrorçu üsullardan istifadə etməklə hücuma keçməyə hazırlaşdığını göstərir.\nİkinci qrup isə Ərbildən cənubda, PKK-nın Maxmur hərbi bazasında yerləşir və 25 nəfərdən ibarətdir. Bu dəstə partizan müharibəsi aparmaq təcrübəsi olan döyüşçülərdən təşkil olunub. Qrup bu ilin avqustunda iki avtobusla Livan “Hizbullah”ının İraq qolu olan “Hərəkat əl-Nucaba” qruplaşmasının qərargahına, Bağdadın Sədr-siti rayonuna aparılıb. Sentyabrın əvvəllərində isə qrup İlam əyalətindən keçirilməklə İrana atılıb. Həmin qrupdan 17 nəfər sonradan Kirmanşaha göndərilib. Qalan 8-i İlam şəhərində qalıb. 17 nəfərlik qrup daha sonra Ermənistana keçmək üçün Urmiyaya aparılıb. 8 PKK yaraqlısı isə Tehrana gedib, oradan təyyarə ilə Yerevana uçub.\nİraqdan İrana keçmək üçün isə PKK yaraqlıları çox güman, İranın Munziriyyə, Pərvizxan və Xanacini qəsəbələrindən tranzit məntəqəsi kimi istifadə edir.\nAna səhifəyə qayıt Baxış: 3 353 Tarix: 25-09-2020, 20:41\nAZAL: 188 Azərbaycan vətəndaşı çarter reysi ilə Berlindən Bakıya gətirilib\nSovet dövründə ermənilərin "çoxaldılması" ilə bağlı yeni faktlar - İnanılmaz


Ülfət Qəzeti | Könül istər ki, dünyadakı bütün uşaqların üzü gülsün\nAna səhifə » SOSİAL » Könül istər ki, dünyadakı bütün uşaqların üzü gülsün\n1 İyun - Uşaqların Beynəlxalq Müdafiəsi Günüdür. Bu gün dünyada Uşaqların Qorunması Günü olaraq bayram edilir.\nUlu Öndər Heydər Əliyev ölkədə gənclər siyasətinin düzgün aparılmasını çox vacib və önəmli hesab edərək söyləyirdi: “Mənim üçün ən əziz nemət Azərbaycanın uşaqlarıdır, Azərbaycanın gəncləridir. Çünki Azərbaycan Prezidenti kimi mən də bu gün Azərbaycanın böyük gələcəyi haqqında düşünürəm. Azərbaycanın gələcəyi isə Azərbaycanın gənclərindən və uşaqlarından asılıdır”.\n1 İyun - Uşaqların Beynəlxalq Müdafiəsi Günüdür. Bu gün dünyada Uşaqların Qorunması Günü olaraq bayram edilir. Eyni zamanda bu gün valideynlər günü kimi də vurğulanır. Çağırış isə aydındır: Uşaq hüquqlarını qorumaq və onlara öz hüquqlarını qorumağa kömək etmək, valideynlik missiyasının önəmini irəli çəkmək.\nMilli Məclisin Ailə, qadın və uşaq məsələləri komitəsinin sədr müavini Jalə Əliyeva uşaqların hüquqlarının müdafiəsinin, xoşbəxtliyinin hər birimizin prioritet istiqamətlərindən birincisi olduğunu vurğuladı. Əlavə etdi ki, dünyada nə iş görürüksə, hamısının təməlində gələcəyimiz yəni uşaqlarımız dayanır. Hər birimiz uşaqların qayğısız, firavan doğulub böyüməsini arzu edirik. Dövlətimiz də bunun üçün əlindən gələni edir. Hazırda bizim uşaqlarımızın hər biri qayğı ilə əhatə olunublar. Bu diqqət, qayğı hər gün, hər saat artır. Uşaqlarımıza həm dövlətin, həm də Heydər Əliyev Fondunun qayğısı sonsuzdur. Uşaqlar ilə bağlı qəbul olunan qərarların hər birində uşaq hüquqları qorunur.\nKönül istər ki, dünyadakı bütün uşaqların üzü gülsün. Bu siyahıya ən əsası şəhid ailələrinin uşaqlarını, müharibələrin hüquqlarını pozduğu uşaqları daxil etmək istəyirəm. Zəfərlə başa vurduğumuz müharibənin odlu sərhəddindən çox kənarda əhaliyə qarşı həyata keçirilən vandalizm işğal siyasəti nəticəsində onlarla uşağımız evindən, valideynindən məhrum oldu. Bir neçə uşağımız həyatını itirdi. Uşaqlar günündə uşaqlığın xoşbəxt, gözəl tərəflərini xatırladığımız kimi, ürəkağrılı anlarını da xatırlamalıyıq və unutmamalıyıq. Ona görə ki, bir daha belə hadisələr nə dünyada, nə də ölkəmizdə təkrarlanmasın.\nMillət vəkili dedi ki, vətən uğrunda canlarından keçən şəhidlərimizin bizə əmanət etdiyi övladları xüsusi diqqət və qayğı ilə əhatə olunur. O uşaqların dövlət hesabına ən yaxşı məktəblərdə təhsil alması, sağlamlığın dövlət tərəfindən qarşılanması, iş yerlərində üstünlük verilməsi ən vacib məsələlərdəndir. Onların həyat, iş şəraitinin yaxşılaşdırılması üçün dövlət olaraq əlimizdən gələni edirik və edəcəyik.\nBütün balalarımızın, övladlarımızın bayramını təbrik edirəm. Arzu edirəm ki, onlar bir daha müharibə qoxusunu hiss etməsinlər və hər zaman başları üzərində aydın səma olsun.


Güclü küləklə bağlı xəbərdarlıq – XəbərAl.Az\nEkologiya və Təbii Sərvətlər Nazirliyinin Milli Hidrometeorologiya Departamenti hava ilə bağlı növbəti dəfə xəbərdarlıq yayıb.\nXəbərAl.az-ın verdiyi məlumata görə, Bakıda və Abşeron yarımadasında bu gün axşamdan 10-u gündüzədək əsən güclü şimal-qərb küləyinin yanvarın 10-da gecə və səhər arabir şiddətlənəcəyi gözlənilir. Havanın temperaturu Abşeron yarımadasında gecə 2-5, gündüz 5-8, Bakıda gecə 2-4, gündüz 5-7 dərəcə isti təşkil edəcək.\nAzərbaycanın rayonlarında isə bu gün axşamdan 10-u gündüzədək qərb küləyinin ayrı-ayrı yerlərdə arabir güclü olacağı gözlənilir. Havanın temperaturu gecə 2 dərəcə şaxtadan 3 dərəcəyədək isti, gündüz 7-11 dərəcə isti, dağlarda gecə 3-8, yüksək dağlıq ərazilərdə 10-15 dərəcə şaxta, gündüz 2 dərəcə şaxtadan 3 dərəcəyədək isti təşkil edəcək.\nGürcüstanın din xadimlərinin Qarabağa səfəri təşkil olunacaq. “Xeberal.az”un yerli bürosu xəbər verir ki, bu barədə Azərbaycanın Gürcüstandakı səfiri Faiq Quliyev Marneuli şəhərində Ramazan bayramı münasibətilə keçirilən tədbirdə bildirib. Onun sözlərinə görə, səfirlik səfəri qısa zamanda təşkil etməyi planlaşdırır. Səfir deyib ki, Azərbaycana yollanacaq din xadimlərinin işğaldan azad edilmiş ərazilərdəki məscidlərdə dua və ibadət etmək imkanı […]